स्थिर नीति लिन आग्रह
ऊर्जा, जलस्रोत तथा सिँचाइमन्त्री पम्फा भुसालले जलविद्युत् आयोजनाको बीमाको विषयमा देखिएका समस्या समाधान गर्न मन्त्रालय तयार भएको बताउनुभएको छ ।आइतबार राजधानीमा आयोजित ‘जलविद्युत्को शक्ति : सेतो सुन’ विषयक अन्तक्र्रियामा उहाँले बीमा क्षेत्रलाई नाफाका रूपमा मात्रै नहेरी सेवा प्रवाहका दृष्टिले पनि हेर्न आग्रह गर्नुभयो । उहाँले दीर्घकालीन सोचसहित स्थिर नीति ल्याउन नेपाल राष्ट्र बैङ्क र बीमा समितिलाई आग्रह गर्नुभयो ।
गोरखापत्र समाचारदाताकाठमाडौँ, असार १३ गते । ऊर्जा, जलस्रोत तथा सिँचाइमन्त्री पम्फा भुसालले जलविद्युत् आयोजनाको बीमाको विषयमा देखिएका समस्या समाधान गर्न मन्त्रालय तयार भएको बताउनुभएको छ ।आइतबार राजधानीमा आयोजित ‘जलविद्युत्को शक्ति : सेतो सुन’ विषयक अन्तक्र्रियामा उहाँले बीमा क्षेत्रलाई नाफाका रूपमा मात्रै नहेरी सेवा प्रवाहका दृष्टिले पनि हेर्न आग्रह गर्नुभयो । उहाँले दीर्घकालीन सोचसहित स्थिर नीति ल्याउन नेपाल राष्ट्र बैङ्क र बीमा समितिलाई आग्रह गर्नुभयो ।सो अवसरमा राज्यमन्त्री उमेश श्रेष्ठले मुलुककै समृद्धिको मुख्य आधार जलविद्युत् आयोजनालाई बीमाका दृष्टिले जोखिमरहित बनाउन सके जलविद्युत् क्षेत्रको विकासमा तीव्रता पाउने बताउनुभयो । जलविद्युत् तथा निर्माण व्यवसायीले बीमाको दरमा गर्दै आएको विरोधलाई समाधानका लागि सरकार तयार भएको बताउँदै विवादित तीनवटै पक्षलाई वार्ताका लागि आह्वानसमेत आह्वान गर्नुभयो ।बीमा समितिका अध्यक्ष सूर्यप्रसाद सिलवालले बीमा गर्नेले बीमा कम्पनीले ‘अफर’ गरेको शुल्कमा बीमा गर्नुपर्ने बताउनुभयो । ‘नन ट्यारिफ’ बीमाको दरको विषयमा जलविद्युत् क्षेत्रका लगानीकर्ता र निर्माण व्यवसायीको विरोधलाई सङ्केत गर्दै उहाँले बीमाको दर पुनर्बीमाले तोकेको दरका आधारमा तय भएको स्पष्ट पार्नुभयो । निर्माण वा जलविद्युत् व्यवसायीले मैले भनेको दरमा बीमा गर्नुपर्छ भनेर नभई बीमा कम्पनीले ‘अफर’ गरेको दरमा बीमा गर्नुपर्नेमा जोड दिनुभयो ।